laion/Wikipedia-Exotic huggingface dataset:
কাকশিয়ালী নদী

কাকশিয়ালী নদী বাংলাদেশের দক্ষিণ-পশ্চিমাঞ্চলের সাতক্ষীরা জেলার একটি নদী। নদীটির দৈর্ঘ্য ১৮ কিলোমিটার, গড় প্রস্থ ৮০ মিটার। এর প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাকশিয়ালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৬। কাকশিয়ালী নদীটি সাতক্ষীরা জেলার আশাশুনি উপজেলার সদর ইউনিয়নে প্রবহমান সাপমারা-হাবড়া নদী (খুটিকখালি) থেকে উৎপত্তি লাভ করেছে। পরবর্তীতে কালীগঞ্জ উপজেলায় এ নদীর জলধারা ভাড়াশিমলা ইউনিয়নের মধ্য দিয়ে প্রবাহিত হয়ে ইছামতি-কালিন্দি নদীতে পতিত হয়েছে। কালিন্দীকে কলাগাছিয়ার সাথে যোগ করার আগে কালিগঞ্জের যমুনা থেকে একটি খাল কেটে পূর্ব দিকে উজিরপুরের নিকটে গলঘেসিয়ার সাথে যুক্ত করা হয়। ব্রিটিশ ইঞ্জিনিয়ার উইনিয়াম ককশাল এই খাল খনন করেন । ককশিয়াল সাহেবের নামানুসারে খালটি কাকশিয়ালী নদী নামে পরিচিত লাভ করে। যোগাযোগের জন্য এ নদীটি কাটলেও পরবর্তিতে এ নদী উপকূলীয় অঞ্চলের নদীর প্রবাহ ও প্রতিবেশ ব্যবস্থাপনার ক্ষেত্রে গুরুত্বপূর্ণ ভুমিকা পালন করে। তৈরী করে উপকূলীয় এলাকার আন্তঃনদী সংযোগ। বাংলাদেশের নদীর তালিকা মানিক মোহাম্মদ রাজ্জাক (ফেব্রুয়ারি ২০১৫)। বাংলাদেশের নদনদী: বর্তমান গতিপ্রকৃতি। ঢাকা: কথাপ্রকাশ। পৃষ্ঠা ২৬-২৭। আইএসবিএন 984-70120-0436-4। উদ্ধৃতি শৈলী রক্ষণাবেক্ষণ: ISBN ত্রুটি উপেক্ষিত (link) "সংরক্ষণাগারভুক্ত অনুলিপি"। ১৫ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৯।  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২ অক্টোবর ২০১৫।
আন্তর্জাতিক অহিংসা দিবস

আন্তর্জাতিক অহিংস দিবস প্রতিবছর ২ অক্টোবর মহাত্মা গান্ধীর জন্মদিনে পালিত হয়৷ এছাড়া ভারতে এই দিনটি গান্ধী জয়ন্তী হিসেবে পালিত হয় ৷ ২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দী শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন ৷ সিদ্ধান্তটি ধীরে ধীরে ভারতের জাতীয় কংগ্রেসের কিছু নেতাদের আকর্ষণ করতে থাকে ৷ ২০০৭ সালে সোনিয়া গান্ধী এবং ডেসমন্ড টিটু জাতিসংঘে সিদ্ধান্তটি পেশ করেন ৷ ১৫ জুন ২০০৭, জাতিসংঘের সাধারণ পরিষদের সদস্যবৃন্দ ২ অক্টোবরকে আন্তর্জাতিক অহিংস দিবস করার ব্যাপারে ভোট দেন ৷ এরপর সাধারণ পরিষদ তার সদস্যদের কাছে অহিংসার বার্তা দিয়ে ২ অক্টোবর দিবসটি পালনের ব্যাপারে ঘোষণা দেয় ৷" বিশ্ব থেকে হিংসা, বিদ্বেষ, হানাহানি, মারামারি, অসহিষ্ণুতা ও রক্তপাত বন্ধে বিশ্ববাসীকে সচেতন করতে প্রতিবছর ২ অক্টোবর বিশ্ব অহিংস দিবস পালন করা হয়। অহিংসা বলতে বোঝায় হিংসা থেকে দূরে থাকা। হিংসা থেকে দূরে থাকাই এ দিবসের মূল কথা। পৃথিবীর অসহিষ্ণুতা, উত্তেজনা, সহিংসতা বন্ধে ভারতের স্বাধীনতা আন্দোলনের অবিসংবাদিক নেতা মহাত্মা গান্ধীর অহিংস আন্দোলন গুরুত্বপূর্ণ ভূমিকা পালন করেছিল। তাই মহাত্মা গান্ধীর জন্মদিনকে আন্তর্জাতিক অহিংস দিবস হিসেবে পালন করা হয়। ভারতে এদিনটি গান্ধী জয়ন্তী হিসেবেই পরিচিত। ২০০৪ সালের জানুয়ারি মাসে প্যারিসে ইরানি নোবেল বিজয়ী শিরিন এবাদী তার একজন হিন্দি শিক্ষকের কাছ থেকে দিবসটির ব্যাপারে একটি প্রস্তাবনা গ্রহণ করেন। পরে ২০০৭ সালে সোনিয়া গান্ধী জাতিসংঘে সিদ্ধান্তটি পেশ করে। ২০০৭ সালের ১৫ জুন জাতিসংঘের সাধারণ সভায় ২ অক্টোবরকে আন্তর্জাতিক অহিংস দিবস হিসেবে ঘোষণা করা হয়। "Conference calls for declaring International day of non-violence"।  "UN declares 2 October, Gandhi's birthday, as International Day of Non-Violence"। United Nations। ১৫ জুন ২০০৭। সংগ্রহের তারিখ ২ অক্টোবর ২০১৪।  "General Assembly Adopts Texts On Day Of Non-Violence, Ethiopian Millennium; Pays Tribute To Former Secretary-General Kurt Waldheim"। United Nations। ১৫ জুন ২০০৭। সংগ্রহের তারিখ ২ অক্টোবর ২০১৪।
চুল প্রতিস্থাপন

চুল প্রতিস্থাপন বা হেয়ার ট্রান্সপ্ল্যান্টেশন(Hair transplantation) একটি সার্জারি প্রক্রিয়া,যাতে শরীরের কোন অংশ(দাতা সাইট) হতে হেয়ার ফলিকল তুলে অন্য কোন চুলবিহীন অংশে(গ্রহীতা সাইট) প্রতিস্থাপন করা হয়। এটি সাধারণভাবে পুরুষ মানুষের টাকের চিকিৎসায় প্রচলিত।এই প্রক্রিয়ায় জিনগতভাবে টাকবিহীন অঞ্চল যেমন মাথার পিছন হতে হেয়ার ফলিকল তুলে টাক অংশে লাগানো হয়।এছাড়াও চোখের ভুরু,দাড়ি,বুকের চুল এবং দুর্ঘটনায় সৃষ্ট চুলবিহীন অংশেও এটি ব্যবহৃত হয়। বর্তমান যুগে চুল প্রতিস্থাপনের সবচেয়ে আধুনিক প্রযুক্তি হল "ফলিকুলার ইউনিট ট্রান্সপ্ল্যান্টেশন"। প্রথমত,সার্জন রোগীর স্কাল্প(Scalp) বা মাথার খুলি বিশ্লেষণ করেন,তাদের পছন্দ ও প্রত্যাশা নিয়ে আলোচনা করেন,তাদের কোন পদ্ধতিতে চুল প্রতিস্থাপন করলে ভাল হবে (যেমন একক বনাম একাধিক সেশন),তা নিয়ে পরামর্শ দেন এবং সম্ভাব্য ফলাফল নিয়ে আলোচনা করেন।প্রাক-অপারেটিভ folliscopy চুলের বিদ্যমান ঘনত্ব জানতে সাহায্য করবে, যাতে নতুন রূপান্তরিত চুল গ্রাফটের এর পোস্ট অপারেটিভ ফলাফল সঠিকভাবে মূল্যায়ন করা যায়।কিছু রোগীর ক্ষেত্রে সাময়িক প্রাক অপারেটিভ minoxidil এবং ভিটামিন সঙ্গে উপকারী হতে পারে। সার্জারির কয়েক দিন আগে রোগীর যে কোনও ওষুধ যার ফলে অভ্যন্তরীণ রক্তক্ষরণ হতে পারে,তা ব্যবহার করা থেকে বিরত থাকতে বলা হয়।পোস্ট অপারেটিভ অ্যান্টিবায়োটিকগুলি সাধারণভাবে সংক্রমণ প্রতিরোধে ব্যবহৃত হয়। প্রতিস্থাপন অপারেশনের আগে রোগীকে হালকা নিস্তেজকারি ঔষধ(সিডেটিভ) সঙ্গে এবং স্থানীয় এনেস্থেশিয়া ইনজেকশন দেওয়া হয়।এরপর স্কাল্পে শ্যাম্পু এবং অ্যান্টিব্যাক্টেরিয়াল ঔষধ দিয়ে চুল প্রতিস্থাপনের জন্য প্রস্তুত করা হয়। চুল প্রতিস্থাপনের অনেক পন্থা আছে,যেগুলোর প্রত্যেকেরই নিজস্ব সুবিধা-অসুবিধা আছে।যে পন্থাই অবলম্বন করা হোক না কেন,সঠিকভাবে হেয়ার ফলিকল সংগ্রহ করা প্রতিস্থাপিত চুলের স্থায়িত্ব রক্ষা করতে অত্যন্ত গুরুত্বপূর্ণ।হেয়ার ফলিকল যেহেতু ত্বকের সাথে সামান্য কৌণিকভাবে অবস্থান করে,প্রতিস্থাপিত টিস্যুকেও সেই কোণ অনুযায়ী অপসারণ করা হয়। বর্তমানে দুই উপায়ে চুল প্রতিস্থাপন করা হয় - স্ট্রিপ এক্সসিসন(Strip excision) এবং ফলিকুলার ইউনিট এক্সট্রাকশন (Follicular Unit Extraction) । চুল পাতলা হয়ে যাওয়া হেয়ার ট্রান্সপ্ল্যান্টেশনের সবচেয়ে প্রচলিত পার্শ্ব প্রতিক্রিয়া।কিন্তু এটি সাময়িক।অন্যান্য পার্শ্ব প্রতিক্রিয়ার মধ্যে আছে মাথার ত্বক ও কপালের কিছু অংশ ফুলে যাওয়া।পাশাপাশি,মাথা চুলকালে রোগীকে অবশ্যই সতর্ক হতে হবে।এজন্য ময়েশ্চারাইজার বা শ্যাম্পু ব্যবহার করা যেতে পারে। প্রতিস্থাপিত চুল কিছুদিন পড়েই ঝরে যায়,যা স্বাভাবিক ঘটনা।এর দুই তিন মাস পরেই চুল গজানো শুরু হয়।পুরোপুরি ফলাফল পেতে ৬ মাস পর্যন্ত অপেক্ষা করতে হয়। "FUE Hair Transplant Procedure - International Society of Hair Restoration Surgery"। ishrs.org।
অ্যান্টার্কটিকার ভূগোল

অ্যান্টার্কটিকার ভূগোল প্রধানত কুমেরুর সন্নিকটে এর অবস্থান তথা, বরফের দ্বারা প্রভাবিত। অ্যান্টার্কটিকা মহাদেশ পৃথিবীর দক্ষিণ গোলার্ধে অবস্থিত, এটি কুমেরুর চারদিকে অপ্রতিসমভাবে বিস্তৃত এবং এর সিংহভাগই কুমেরু বৃত্তের দক্ষিণে অবস্থিত। এটি বিশ্ব মহাসাগরের দক্ষিণাংশের জলরাশি দ্বারা পরিবেষ্টিত - মতান্তরে এটি দক্ষিণ মহাসাগর দ্বারা অথবা প্রশান্ত মহাসাগর, অতলান্ত মহাসাগর ও ভারত মহাসাগরের দক্ষিণভাগ দ্বারা বেষ্টিত। এর আয়তন ১.৪ কোটি বর্গ কিমি-র বেশি। অ্যান্টার্কটিকার প্রায় ৯৮% পৃথিবীর বৃহত্তম হিম আচ্ছাদন দ্বারা আবৃত, যাকে অ্যান্টার্কটিক হিম আচ্ছাদন বলা হয় এবং যা স্বাদুপানির বৃহত্তম আধার। গড়ে ১.৬ কিমি পুরুত্ব বিশিষ্ট এই বরফ আচ্ছাদনটি এত ভারী যে তা মহাদেশীয় মূলপ্রস্তরের অবনমন ঘটিয়েছে, কোন কোন স্থানে তা সমুদ্রপৃষ্ঠের চেয়ে ২.৫ কিমি গভীর পর্যন্ত; যার ফলে তরল পানিবিশিষ্ট হিমবাহনিম্ন হ্রদেরও সৃষ্টি হয়েছে, যেমন ভস্তক হ্রদ। বরফ আচ্ছাদনের পরিসীমার দিকে অনেক হিম তাক ও হিম উত্থান রয়েছে। ভৌগোলিকভাবে অ্যান্টার্কটিকা মহাদেশ রস সাগর ও ওয়েডেল সাগরের মাঝে ট্রান্স-অ্যান্টার্কটিক পর্বতমালা দ্বারা দুটি অসমান অংশে বিভক্ত হয়েছে। পশ্চিম অ্যান্টার্কটিকা ও পূর্ব অ্যান্টার্কটিকা, মূলমধ্যরেখার সাপেক্ষে যথাক্রমে পূর্ব ও পশ্চিম গোলার্ধের সাথে অনেকটা সামঞ্জস্যপূর্ণ। এই নামকরণকে অনেকে ইউরোকেন্দ্রিক পক্ষপাতদুষ্ট বলে গণ্য করেন, যার ফলে বিকল্প নাম হিসেবে 'ক্ষুদ্রতর অ্যান্টার্কটিকা' ও 'বৃহত্তর অ্যান্টার্কটিকা' কে অনেক সময় প্রাধান্য দেয়া হয়। অ্যান্টার্কটিকার মূল ভূখণ্ডের প্রায় এক-তৃতীয়াংশ পশ্চিম অ্যান্টার্কটিকা ও বাকি দুই-তৃতীয়াংশ পূর্ব অ্যান্টার্কটিকার অন্তর্ভুক্ত। ক্ষুদ্রতর পশ্চিম অ্যান্টার্কটিকা পশ্চিম অ্যান্টার্কটিক হিম আচ্ছাদন দ্বারা আবৃত। এই হিম আচ্ছাদন কিছু উদ্বেগ সৃষ্টি করেছে কারণ এটি ধসে পড়ার ক্ষুদ্র সম্ভাবনা রয়েছে। যদি তা ঘটে তবে সমুদ্রপৃষ্ঠের উচ্চতা খুব অল্প সময়ের মাঝেই কয়েক মিটার বৃদ্ধি পাবে। পর্যবেক্ষিত আগ্নেয় গ্যাসের উপস্থিতি ও অপেক্ষাকৃত সাম্প্রতিককালে জমা হওয়া অগ্ন্যুৎপাতজাত প্রস্তরখণ্ড বিশ্লেষণের ভিত্তিতে অ্যান্টার্কটিকার মূল ভূখণ্ডে চারটি আগ্নেয়গিরিকে সক্রিয় বলে মনে করা হয়। এগুলো হল: মেলবোর্ন পর্বত (২,৭৩০ মি) (৭৪°২১'দ., ১৬৪°৪২'পূ.), একটি যৌগিক আগ্নেয়গিরি; বার্লিন পর্বত (৩,৫০০ মি) (৭৬°০৩'দ., ১৩৫°৫২'প.), যৌগিক আগ্নেয়গিরি; কফম্যান পর্বত (২,৩৬৫ মি) (৭৫°৩৭'দ., ১৩২°২৫'প.), যৌগিক আগ্নেয়গিরি; এবং হ্যাম্পটন পর্বত (৩,৩২৫ মি) (৭৬°২৯'দ., ১২৫°৪৮'প.), একটি আগ্নেয়গিরিকুন্ড। সমুদ্রতীরাতিক্রান্ত দ্বীপসমূহে কয়েকটি আগ্নেয়গিরিতে পূর্ব সক্রিয়তা নথিভুক্ত করা হয়েছে। যেমন: এরেবাস পর্বত (৩,৭৯৫ মি), ১০ টি জ্ঞাত অগ্ন্যুৎপাত ও ১ টি ধারণাকৃত অগ্ন্যুৎপাত রস দ্বীপে অবস্থিত একটি যৌগিক আগ্নেয়গিরি। মহাদেশের অপর প্রান্তে, ডিসেপশন দ্বীপ (৬২°৫৭'দ., ৬০°৩৮'প.), ১০ টি জ্ঞাত অগ্ন্যুৎপাত ও ৪ টি ধারণাকৃত অগ্ন্যুৎপাত বিশিষ্ট এই আগ্নেয়গিরিকুন্ডটি সবচেয়ে সক্রিয় রয়েছে। ব্যালেনি দ্বীপপুঞ্জের বাকল দ্বীপ (৬৬°৫০'দ., ১৬৩°১২'পূ.), দক্ষিণ শেটল্যান্ড দ্বীপপুঞ্জের পেঙ্গুইন দ্বীপ (৬২°০৬'দ., ৫৭°৫৪'প.), পলেট দ্বীপ (৬৩°৩৫'দ., ৫৫°৪৭'প.), এবং লিন্ডেনবার্গ দ্বীপ (৬৪°৫৫'দ., ৫৯°৪০'প.) - এগুলোকেও সক্রিয় বলে ধারণা করা হয়।
সুরশলাকা

টিউনিং ফর্ক বা সুরশলাকা বা সুরকণ্টক বা স্বনশূল (ইংরেজি: Tuning fork) স্থিতিস্থাপক ধাতুর (সাধারণত ইস্পাতের) তৈরি একটি ইউ-আকৃতির দুই শাখাযুক্ত দন্ড দিয়ে গঠিত এক প্রকার ধ্বনি অনুনাদক। যখন একে কোন পৃষ্ঠের বা বস্তুর সাথে আঘাত করে কম্পিত করা হয় তখন তা একটি নির্দিষ্ট ও ধ্রুব কম্পাঙ্কে অনুনাদিত হয়, এবং অল্প কিছু সময়ে উর্ধস্বনগুলো বিলীন হয়ে গেলে, একটি শুদ্ধ সাঙ্গীতিক স্বন নির্গত করে। একটি নির্দিষ্ট সুরশলাকার সৃষ্ট কম্পাঙ্ক এর ইউ-আকৃতির দুই শাখার দৈর্ঘ্য ও ভরের উপর নির্ভর করে। একটি নির্দিষ্ট সুরশলাকার কম্পাঙ্ক সর্বদা ধ্রুব হওয়ায় এটি প্রায়ই বাদ্যযন্ত্রের সুর ঠিক করার জন্য মানদণ্ড হিসেবে ব্যবহৃত হয়। ১৭১১ সালে ব্রিটিশ সঙ্গীতজ্ঞ জন শোর সুরশলাকা আবিষ্কার করেন; তিনি রাজদরবারের একজন ভেরীবাদক ও লুটবাদক সার্জেণ্ট ছিলেন। Feldmann, H (১৯৯৭)। "History of the tuning fork. I: Invention of the tuning fork, its course in music and natural sciences. Pictures from the history of otorhinolaryngology, presented by instruments from the collection of the Ingolstadt German Medical History Museum"। Laryngo- rhino- otologie। 76 (2): 116–22। ডিওআই:10.1055/s-2007-997398। পিএমআইডি 9172630।
মারোয়াড়ি ভাষা

মারোয়াড়ি (मारवाड़ी মার্ৱাড়ী) ভারতের রাজস্থান রাজ্যে প্রচলিত একটি রাজস্থানি ভাষা। তবে রাজস্থান সংলগ্ন গুজরাত, হরিয়ানা এবং পাকিস্তানের পূর্বাংশে মারোয়াড়ি ভাষাভাষী জনগোষ্ঠী বাস করে। মারোয়াড়ি ভাষা দেবনাগরী লিপিতে লেখা হয়। ঐতিহ্যগতভাবে মারোয়াড়ি ভাষা মহাজনী লিপিতে লেখা হতো। পাকিস্তানে দুই ধরনের মারোয়াড়ি ভাষা দেখতে পাওয়া যায়। সেখানে মারোয়াড়ি ভাষা পরিমার্জিত আরবি লিপিতে লেখা হয়। পাকিস্তানি মারোয়াড়ি ভাষা এবং ভারতীয় মারোয়াড়ি ভাষার বৈসাদৃশ্য এত বেশি যে অনেকেই আলাদা ভাষা হিসেবে মন্তব্য করেন। মারোয়াড়ি ভাষার ২০ টি উপভাষা আছে। বলা হয়ে থাকে মারোয়াড়ি এবং গুজরাতি ভাষার গুর্জার এলাকার ভাষা গুজ্জার ভাখা অথবা মরু-গুর্জার ভাষা থেকে উদ্ভূত হয়েছে। রাজস্থানী ভাষার প্রচলিত ব্যাকরণ প্রণয়ন করেছে জৈন সন্যাসী এবং গুজরাতি শিক্ষাবিদ আচার্য্য হেমচন্দ্র সুরি। {{Ernst Kausen, 2006. Die Klassifikation der indogermanischen Sprachen (Microsoft Word, 133 KB)}} হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "Rajasthani"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  Ajay Mitra Shastri; R. K. Sharma; Devendra Handa (২০০৫)। Revealing India's past: recent trends in art and archaeology। Aryan Books International। পৃষ্ঠা 227। আইএসবিএন ৮১৭৩০৫২৮৭৫, আইএসবিএন ৯৭৮-৮১-৭৩০৫-২৮৭-৩। It is an established fact that during 10th-11th century.....Interestingly the language was known as the Gujjar Bhakha..
মারোয়াড়ি মুসলমান

মারোয়াড়ি মুসলমান হচ্ছে ভারতের রাজস্থান অঞ্চল হতে উদ্ভূত নৃতাত্ত্বিক জনগোষ্ঠী যারা ভারত এবং পাকিস্তানে বাস করে। তারা রাজস্থানী ভাষার উপভাষা মারোয়াড়ী ভাষায় কথা বলে যা ইন্দো আর্য ভাষাগোষ্ঠীর পশ্চিম দলের সদস্য। ১৯৪৭ সালে এই নৃগোষ্ঠীর বড় অংশ ভারত থেকে পাকিস্তানে অভিবাসী হয়ে করাচি এবং সিন্ধু প্রদেশে বসবাস শুরু করে। মারোয়াড়ী মুসলমানগণ শিল্প এবং মধ্যম শ্রেণীর ব্যবসার জন্য প্রসিদ্ধ। পাকিস্তানের অর্থনীতিতে মারোয়াড়ি মুসলমানগণের অবদান উল্লেখযোগ্য। ২০০১ সালের ভারতীয় আদমশুমারি অনুসারে, রাজস্থানে ৪৭৮৮২২৭ জন মুসলমান বাস করেন যা সেখানকার মোট জনগোষ্ঠীর ৮.৪৭%। পাকিস্তানে প্রায় তিন লাখ মারোয়াড়ী মুসলমান বসবাস করে। "Indian Census 2001 – Religion"। ১২ মার্চ ২০০৭ তারিখে মূল থেকে আর্কাইভ করা। সংগ্রহের তারিখ ৩ অক্টোবর ২০১৫।
পাটনা সাহিব

পাটনা সাহিব হল ভারতের বিহার রাজ্যের রাজধানী পাটনা শহরের একটি অঞ্চল। পাটনা সাহিব ভারতে শিখদের একটি পবিত্র তীর্থস্থান। ১০ম শিখ গুরু গোবিন্দ সিং এখানে জন্মগ্রহণ করেছিলেন। পাটনা সাহিব গুরুদ্বারা বা তখত শ্রী পাটনা সাহিব শিখদের পাঁচটি পবিত্রতম ‘তখত’ বা কর্তৃপক্ষের আসনগুলির অন্যতম। এই স্থানটি হরমিন্দর তখত নামে পরিচিত হলেও শিখরা এটির সম্মানার্থে এটিকে পাটনা সাহিব বলে থাকেন। তখত শ্রী পাটনা সাহিব বা গুরু গোবিন্দ সাহিব গুরুদ্বারা সারা বিশ্বে শিখদের একটি গুরুত্বপূর্ণ ধর্মস্থান। পাটনা সাহিব পাটনার একটি পুরনো এলাকা। এটি অন্যন্ত জনবহুল অঞ্চল। পাটনা সাহিবের প্রধান জনবসতিগুলি হল বেঙ্গলি কলোনি, ঝাউগঞ্জ, রামবাগ, কালী আস্থান, নেহেরু টোলা, মারুফগঞ্জ ও বিহার মিলস কলোনি। গুরু গোবিন্দ রোড পাটনা সাহিব গুরুদ্বারাকে পাটনা সাহিব চকের সঙ্গে যুক্ত করেছে। মঙ্গল তলাও এখানকার একটি উল্লেখযোগ্য জলাশয়। এখানে বিভিন্ন ধরনের বিদ্যালয় ও হাসপাতাল রয়েছে। শিখ ধর্মস্থান ছাড়াও পাটনা সাহিবে বেশ কিছু হিন্দু মন্দির ও মসজিদ আছে। গঙ্গা নদীর তীরে পাটনা ঘাট এই অঞ্চলেই অবস্থিত। পাটনা সাহিব এলাকাটি পাটনা পুলিশের দীদারগঞ্জ থানা এলাকার মধ্যে পড়ে। বর্তমানে পাটনা সাহিব একটি অন্যতম প্রধান বাণিজ্য কেন্দ্র। পাটনা সাহিব অঞ্চলের একটি নিজস্ব রেল স্টেশন আছে। এটি হল পাটনা সাহিব রেল স্টেশন। এই রেল স্টেশনটি হাওড়া-দিল্লি মেন লাইনের মাধ্যমে ভারতের বিভিন্ন প্রধান শহরের সঙ্গে যুক্ত। Details of Post Office PATNA CITY, PATNA pincode.net.in Patna ওয়েব্যাক মেশিনে আর্কাইভকৃত ৪ মার্চ ২০১৬ তারিখে thesikhencyclopedia GURDWARA PATNA SAHIB PACKAGE TOUR News in Brief Calcutta Telegraph. Retrieved Nov 28, 2011 Patna ওয়েব্যাক মেশিনে আর্কাইভকৃত ৩ মার্চ ২০১৬ তারিখে traveladvisorindia
লাইপোমা

লাইপোমা একটি নির্দোষ টিউমার যা চর্বিযুক্ত টিস্যু দিয়ে গঠিত। নরম টিস্যু টিউমারগুলোর মধ্যে লাইপোমা হচ্ছে সবচেয়ে সাধারণ ধরন। লাইপোমাগুলোতে হাত দিয়ে স্পর্শ করলে নরম অনুভূত হয়, সাধারণত নড়ানো চড়ানো যায় এবং সাধারণভাবে এগুলো ব্যথাহীন। অনেক লাইপোমা ছোট আকারের, সাধারণত এক সেন্টিমিটার ব্যাসের কম; কিন্তু কোনো কোনো লাইপোমা ছয় সেন্টিমিটারের চেয়ে বড় আকারের হতে পারে। সাধারণত ৪০ থেকে ৬০ বছর বয়সে লাইপোমা বেশি দেখা দেয়, তবে শিশুদেরও এটা হতে পারে। কারও কারও মতে লাইপোমা ক্যান্সারে রূপান্তর ঘটতে পারে। বিভিন্ন ধরনের লাইপোমা রয়েছে, যেমন- অ্যানজিওলাইপোমা : ত্বকের নিচে ব্যথাপূর্ণ গোটা। লাইপোমায় অন্য সব বৈশিষ্ট্য রয়েছে। অ্যানজিও লাইপো লিওমায়োমা : এটি অর্জিত লাইপোমা। একক। উপসর্গবিহীন গোটা। ত্বকের নিচে গোলাকার টিউমার। পরীক্ষা করলে নরম মাংসপেশি কোষ, রক্তনালি, সংযোজক কলা ও চর্বি পাওয়া যায়। নিউরাল ফাইব্রোলাইপোমা : নার্ভ ট্রাংক বরাবর ফাইব্রো-ফ্যাটি টিস্যুর অতিরিক্ত বৃদ্ধি। নার্ভে চাপ পড়ে। কনড্রয়েড লাইপোমা : মহিলাদের পায়ের গভীরে হয়। শক্ত, হলুদ টিউমার। স্পিনডল-সেল লাইপোমা : উপসর্গবিহীন। বয়স্ক পুরুষদের পিঠ, ঘাড় ও কাঁধের ত্বকের নিচে হয়। ধীরে ধীরে বড় হতে থাকে। প্লিওমরফিক লাইপোমা : স্পিনডল-সেল লাইপোমার মতো এই লাইপোমাগুলো বয়স্ক পুরুষদের পিঠের বেশিরভাগ জায়গায় ও ঘাড়ে হয়ে থাকে। ইন্ট্রাডার্মাল স্পিনডল সেল লাইপোমা : এই লাইপোমা বেশিরভাগ ক্ষেত্রে মহিলাদের হয়। সচরাচর মাথা, ঘাড়, পেট, বুক, পিঠ এবং হাত ও পায়ে হয়ে থাকে। হাইবারনোমা : এই লাইপোমাতে থাকে বাদামি চর্বি। লাইপোমার সবচেয়ে সাধারণ ধরন হলো সুপারফিসিয়াল সাবকিউটেনিয়াস লাইপোমা, অর্থাৎ ত্বকে ঠিক নিচে অবস্থানকারী লাইপোমা। বেশিরভাগ ক্ষেত্রে এগুলো বুক, পিঠ, পেট, উরু এবং হাতে দেখা যায়। টিউমারগুলোতে ব্যথা না করলে কিংবা হাঁটাচলার অসুবিধা না হলে সাধারণত লাইপোমার চিকিৎসার প্রয়োজন নেই। সৌন্দর্যগত কারণে এগুলো অপসারণ করা যেতে পারে। যদি লাইপোমা বেশি বড় হয় কিংবা খারাপ কিছু সন্দেহ করা হয় তাহলে অপারেশন করে হিস্টোপ্যাথলজি পরীক্ষা করা যেতে পারে। সাধারণত সহজ অপারেশনের মাধ্যমে এসবস লাইপোমা ফেলে দেওয়া হয়। ১-২ শতাংশের ক্ষেত্রে অপারেশনের পরেও আবার লাইপোমা দেখা দিতে পারে ৷ Bancroft LW, Kransdorf MJ, Peterson JJ, O'Connor MI (অক্টোবর ২০০৬)। "Benign fatty tumors: classification, clinical course, imaging appearance, and treatment"। Skeletal Radiol.। 35 (10): 719–33। ডিওআই:10.1007/s00256-006-0189-y। পিএমআইডি 16927086।  'Obesity Gene' Causes Cancer of Fat Tissue, Schepens Scientists Find ওয়েব্যাক মেশিনে আর্কাইভকৃত ২৬ এপ্রিল ২০০৫ তারিখে Schepens Eye Research Institute (Harvard Medical School affiliate). April 26, 2000 James, William D.; Berger, Timothy G.; Elston, Dirk M. (২০০৫)। Andrews' Diseases of the Skin: Clinical Dermatology (10th সংস্করণ)। London: Elsevier। আইএসবিএন 0-7216-2921-0।
ভৈরব নদী

ভৈরব নদী শব্দটি দ্বরা সাধারণত নিম্নের নদীগুলোকে বোঝায়। নদী ভৈরব নদ বাংলাদেশের চুয়াডাঙ্গা, ঝিনাইদহ, যশোর, নড়াইল, খুলনা, চুয়াডাঙ্গা, কুষ্টিয়া, ঝিনাইদহ ও মাগুরা জেলায় অবস্থিত অন্যতম নদী। ভৈরব নদী (বাগেরহাট) বাংলাদেশের দক্ষিণ-পশ্চিমাঞ্চলের খুলনা ও বাগেরহাট জেলার একটি নদী। ভৈরব-কপোতাক্ষ নদ, বাংলাদেশ-ভারতের একটি আন্তঃসীমান্ত নদী। নদীটি ভারতের মুর্শিদাবাদ এবং বাংলাদেশের দক্ষিণ-পশ্চিমাঞ্চলের মেহেরপুর ও চুয়াডাঙ্গা জেলার একটি নদী। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ব্রক লেজনার

ব্রক এডোয়ার্ড লেজনার (/ˈlɛznər/;জন্ম ১২ জুলাই ১৯৭৭) একজন আমেরিকান পেশাদার কুস্তিগির এবং পূর্বে অপেশাদার কুস্তিগির, পেশাদার আমেরিকান ফুটবল খেলোয়াড়, এবং মিশ্র মার্শাল শিল্পী, বর্তমানে সে ডাব্লিউডাব্লিউই এর ডাব্লিউডাব্লিউই র ব্রান্ডের সাথে চুক্তিবদ্ধ আছেন। তিনি বর্তমানে ডাব্লিউডাব্লিউই- তে স্বাক্ষর করেছেন যেখানে তাকে "ফ্রি এজেন্ট" মনোনীত করা হয়েছে, যা তাকে র এবং স্ম্যাকডাউন উভয় ব্র্যান্ডে উপস্থিত হওয়ার অনুমতি দেয়। প্রায়শই বিশ্বের অন্যতম সেরা ক্রীড়াবিদ হিসাবে বিবেচিত, লেসনারই একমাত্র ব্যক্তি যিনি ডাব্লিউডাব্লিউই, আলটিমেট ফাইটিং চ্যাম্পিয়নশিপ (ইউএফসি), নিউ জাপান প্রো-রেসলিং (এনজিপিডাব্লিউ)। তিনি ৭ বারের ডাব্লিউডাব্লিউই চ্যাম্পিয়ন বিসমার্ক স্টেট কলেজএ তার অপেশাদার কুস্তি জীবনের সাফল্যের পর মিনেসোটা বিশ্ববিদ্যালয় এ যোগ দান করেন ,সেখানে (১০৬ টা ম্যাচ জিতেন এবং ৫টা ম্যাচ হারেন), এরপর ২০০০ সালে লেজনার ডাব্লিউডাব্লিউই এর সাথে চুক্তিবদ্ধ হন। সে ওহাইয়ো ভ্যালি রেসলিং (ওভিডাব্লিউ) উন্নয়ন প্রোমোশনাল এড এ সাক্ষর করেন , সেখানে তিনি তিনবার ওভিডাব্লিউ সাউদার্ন ট্যাগ টিম চ্যাম্পিয়ন হন ,ট্যাগ টিম পার্টনার ছিলেন শেলটন বেঞ্জামিন। ২০০২ সালে ডাব্লিউডাব্লিউই-এ অভিষেক হয় লেজনারের। লেজনার ডাব্লিউডাব্লিউই-এ অভিষেকের ৫ মাসের মধ্যে ২৫ বছর, ৪৪ দিন বয়সে ডাব্লিউডাব্লিউই চ্যাম্পিয়নশিপ জয় করে। ব্রক লেজনার ওয়েবস্টের, দক্ষিণ ডেকোটা,-এ ১৯৭৭ সালের ১২-ই জুন জন্মগ্রহণ করেন।. তিনি তার মা-বাবা স্টেফানি এবং রিচার্ড লেজনার লালন-পালনে বড় হন। তিনি জার্মান বংশদ্ভুত। তার দুই বড় ভাই ট্রয় এবং চাদ, এবং ব্র্যান্ডি নামে একটি ছোট বোন আছে। ৭ জুলাই, ২০১৬ সালের স্ম্যাকডাউন এর পর্বে ঘোষণা করা হয় যে, ২০১৬ সালের সামারস্ল্যাম-এ ব্রক লেজনার রেন্ডি অরটন-এর মোকাবিলা করবে। এর দুই দিন পর ৯ জুলাই ২০১৬-এ, ডাব্লিউডাব্লিউই লেজনারকে UFC 200-তে খেলার জন্য অনুমতি প্রদান করে। ১৯ জুলাই ২০১৬-এ, ডাব্লিউডাব্লিউই ড্রাফট-এ ব্রক লেজনার ডাব্লিউডাব্লিউই র-এর পঞ্চম সদস্য হিসেবে অন্তর্ভুক্ত হন। রিপোর্ট দাবী করে যে সে এক নম্বর সদস্য হিসেবে অন্তর্ভুক্ত হতো যদিনা সে UFC ড্রাগ পরীক্ষা ব্যর্থ না হতো। এফ–ফাইভ (ফায়ারম্যান'স ক্যারি ফেসবাস্টার) কিমুরা লক ব্রক লক জার্মান সুপ্লেক্স সুপ্লেক্স "Brock Lesnar bio"। WWE। সংগ্রহের তারিখ আগস্ট ৭, ২০১৫।  "Brock Lesnar"। Cagematch.net। সংগ্রহের তারিখ মার্চ ২৭, ২০১৫।  "Biography for Brock Lesnar"। IMDB.com। সংগ্রহের তারিখ মার্চ ২৩, ২০০৯।  "UFC signs former WWE star Brock Lesnar"। 411mania.com। ২৩ অক্টোবর ২০০৭ তারিখে মূল থেকে আর্কাইভ করা। সংগ্রহের তারিখ অক্টোবর ২০, ২০০৭।  Weyer, Michael (ফেব্রুয়ারি ২৪, ২০১৬)। "Lesnar is an unstoppable monster"। The Sportster। সংগ্রহের তারিখ ফেব্রুয়ারি ২৪, ২০১৬।  Death Clutch: My Story of Determination, Domination, and Survival (আইএসবিএন ৯৭৮-০০৬২০২৩১১৭) "Legends of Pro Wrestling"। google.ca।  "Myrtle Baule. United States Census, 1930." Stated here that Lesnar's paternal great-grandmother was born in Germany. FamilySearch. Retrieved October 15, 2015. Clapp, John। "Randy Orton vs. Brock Lesnar"। WWE। সংগ্রহের তারিখ জুলাই ৭, ২০১৬।  "2016 WWE Draft results: WWE officially ushers in New Era"। WWE। সংগ্রহের তারিখ জুলাই ১৯, ২০১৬।  Oestriecher, Blake (জুলাই ২৩, ২০১৬)। "This Week In WWE Biz: Roman Reigns' Failure, Original Brock Lesnar Plans, John Cena's Impact, More"। Forbes। সংগ্রহের তারিখ আগস্ট ১, ২০১৬।
ডিমের শ্বেতাংশ

ডিমের শ্বেতাংশ বা ডিমের সাদা বলতে ডিমের ভেতরে অবস্থিত স্বচ্ছ তরল অংশটিকে বোঝায়। ডিমের নিষিক্ত বা অনিষিক্ত কুসুমের চারপাশ ঘিরে এটি গঠিত হয়। ডিমের শ্বেতাংশের মূল প্রাকৃতিক উদ্দেশ্য হল ডিমের কুসুমকে সুরক্ষা প্রদান করা এবং নিষিক্ত হবার পর ভ্রূণের বৃদ্ধিতে অতিরিক্ত পুষ্টির যোগান দেওয়া। ডিমের শ্বেতাংশের মূল উপাদান হল পানি (প্রায় ৮৮%)। বাকী প্রায় ১১% উপাদান এই পানিতে দ্রবীভূত থাকে। এগুলি হল ওভ্যালবুমিন (৫৪%), ওভোট্রান্সফেরিন (১২%), ওভোমিউকয়েড (১১%), ওভোমিউসিন (৩.৫%), এবং লাইসোজোম (৩.৫%), ইত্যাদি। ডিমের কুসুমে প্রচুর স্নেহ পদার্থ থাকলেও এর বিপরীতে ডিমের শ্বেতাংশে স্নেহ পদার্থ নেই বললেই চলে। ডিমের শ্বেতাংশে শর্করার পরিমাণ ১%-এরও কম। সমগ্র ডিমের প্রোটিনের প্রায় ৫৬% ডিমের শ্বেতাংশে অবস্থান করে। ডিমের শ্বেতাংশের ওজন ডিমের মোট ওজনের প্রায় দুই-তৃতীয়াংশ। রান্নার বিভিন্ন পদ বানাতে ডিমের শ্বেতাংশ ব্যবহার করা হয়, যেমন মেরাঁগ (meringue), মুস (mousse), ইত্যাদি। ডিমের শ্বেতাংশ মানবদেহের জন্য অত্যাবশ্যক অ্যামিনো এসিডসমূহের একটি ভাল উৎস। আবার বিভিন্ন রোগ প্রতিরোধক টীকা প্রস্তুত করতেও ডিমের শ্বেতাংশ ব্যবহার করা হতে পারে, যেমন ইনফ্লুয়েঞ্জা টীকা। ওভোট্রান্সফেরিন রক্তে ধাতু পরিবাহক, জীবাণুনাশক ও ক্যান্সাররোধী পদার্থ হিসেবে, লাইসোজোম খাদ্য সংরক্ষক হিসেবে, ওভ্যালবুমিন একটি পুষ্টি সম্পূরক হিসেবে এবং ওভোমিউসিন টিউমার বা অর্বুদ দমনকারক হিসেবে ব্যবহৃত হতে পারে। "Egg white proteins and their potential use in food processing or as nutraceutical and pharmaceutical agents—A review", Poultry Science, 92 (12): 3292–3299, ১ ডিসেম্বর ২০১৩ উদ্ধৃতি টেমপ্লেট ইংরেজি প্যারামিটার ব্যবহার করেছে (link) All about the Egg  অজানা প্যারামিটার |accesss-date= উপেক্ষা করা হয়েছে (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) James, John M.; Zeiger, Robert S.; Lester, Mitchell R.; Fasano, Mary Beth; Gern, James E.; Mansfield, Lyndon E.; Schwartz, Howard J.; Sampson, Hugh A.; Windom, Hugh H.; Machtinger, Steven B.; Lensing, Shelly (১৯৯৮)। "Safe administration of influenza vaccine to patients with egg allergy"। The Journal of Pediatrics। 133 (5): 624–8। ডিওআই:10.1016/S0022-3476(98)70101-5। পিএমআইডি 9821418।  ডিমের কুসুম ডিমের খোলস উইকিবইয়ের রান্নার বইগুলোতে নিম্নের বস্তুটির ওপর রেসিপি রয়েছে: ডিম উইকিঅভিধানে albumen-এর আভিধানিক সংজ্ঞা পড়ুন। উইকিঅভিধানে glair-এর আভিধানিক সংজ্ঞা পড়ুন।
যমজ

যমজ হলো একই গর্ভধারণে সৃষ্ট দুটি সন্তান। যমজ মনোজাইগোটিক (অভিন্ন) হতে পারে, অর্থাৎ তারা একটিমাত্র জাইগোট থেকে বড় হতে পারে পরে বিচ্ছিন্ন হয়ে দুটি ভ্রুণ গঠন করে, অথবা ডিজাইগোটিক (ভ্রাতৃসম), অর্থাৎ তারা আলাদা ডিম্বক থেকে বড় হয়, প্রত্যেকটি নিষিক্ত হয় আলাদা শুক্রাণু দ্বারা। অন্যদিকে একটি ফিটাস যখন একা গর্ভে বড় হয় তাকে সিঙ্গেলটন বলে এবং বহুজন্মে ভূমিষ্ঠ সন্তানের সাধারণ পরিভাষা হলো মাল্টিপল। সুপারফিকান্ডেশন পলিস্পার্মি MedicineNet > Definition of Twin ওয়েব্যাক মেশিনে আর্কাইভকৃত ২২ অক্টোবর ২০১৩ তারিখে Last Editorial Review: 6/19/2000 Michael R. Cummings "Human Heredity Principles and issues" pg 104 "Twins, Triplets, Multiple Births: MedlinePlus"। Nlm.nih.gov। সংগ্রহের তারিখ ২০১৩-০৯-১৬।
মুইজউদ্দিন বাহরাম

মুইজউদ্দিন বাহরাম (শাসনকাল:১২৪০-১২৪২) ছিলেন দিল্লির মামলুক সালতানাতের ষষ্ঠ সুলতান। তিনি সুলতান শামসউদ্দিন ইলতুতমিশের পুত্র এবং রাজিয়া সুলতানার ভাই। তার বোন ভাটিণ্ডা থাকাকালে তিনি চিহালগনি বলে পরিচিত চল্লিশজন অভিজাত ব্যক্তির সমর্থনে নিজেকে সুলতান ঘোষণা করেন। রাজিয়া তার স্বামী ভাটিণ্ডার প্রধান মালিক আলতুনিয়ার সাহায্য নিয়ে ক্ষমতা পুনরুদ্ধার করতে চেয়েছিলেন। কিন্তু তারা ধরা পড়েন এবং তাদের হত্যা করা হয়। তবে মুইজউদ্দিনের শাসনামলে তার সমর্থক নেতারা বিশৃঙ্খল হয়ে পড়ে এবং একে অন্যের বিরুদ্ধে লিপ্ত হয়। বিশৃঙ্খল অবস্থায় তিনি তার সেনাবাহিনীর হাতে ১২৪২ খ্রিষ্টাব্দে নিহত হন। তার মৃত্যুর পর রুকনউদ্দিন ফিরোজের ছেলে আলাউদ্দিন মাসুদ তার উত্তরসুরি হন। ওগেদেই খান গজনির কমান্ডার দায়ির এবং কুন্দুজের কমান্ডার হিসেবে মেঙ্গেটুকে নিয়োগ দেন। ১২৪১ খ্রিষ্টাব্দের শীতকালে মোঙ্গলরা সিন্ধু অববাহিকা আক্রমণ করে এবং লাহোর অবরোধ করে। এসময় দায়ির মারা যান তবে ১২৪১ খ্রিষ্টাব্দের ৩০ ডিসেম্বর মোঙ্গলরা শহর হত্যাকাণ্ড চালায়। তাদের বিরুদ্ধে পদক্ষেপ নেয়ার ব্যাপারে সুলতান খুব দুর্বল ছিলেন। চিহালগনিরা তাকে দিল্লির শ্বেত দুর্গে বন্দী করে হত্যা করে। মামলুক সালতানাত (দিল্লি) দিল্লি সালতানাত Sen, Sailendra (২০১৩)। A Textbook of Medieval Indian History। Primus Books। পৃষ্ঠা 74–76। আইএসবিএন 978-9-38060-734-4।  Islamic Culture Board-Islamic culture, p.256 India Through the Ages ওয়েব্যাক মেশিনে আর্কাইভকৃত ১৩ মার্চ ২০০৬ তারিখে The Slave Dynasty